Steve Hofmeyr kom regering by in nuwe liedjie | Maroela Media
'n Skakel na die lirieke van die liedjie volg onderaan die berig. Steve Hofmeyr gaan glo 'n paar staatsamptenare warm onder die kraag hê oor 'n nuwe liedjie wat hy tans opneem.
Steve het Woensdag op Twitter geskryf: "Vandag neem ek 'n liedjie op genaamd 'Die Government Song'. Dit gaan nie oral ewe goed ontvang word nie ;-)".
Die twiet het reeds positiewe reaksie van sy ondersteuners ontlont.
Die video handel oor 'n boer wat op sy stoep staan met 'n vervoerband langs hom wat van binne die boer se huis tot in 'n regeringsvragmotor loop. "So staan die boer en kyk een vir een hoe sy besittings op die band verby hom gaan… van sy televisie tot sy vrou en kinders; dis basies alles wat die boere weens die regering verloor," het Steve Woensdag aan Maroela Media gesê. "In die regeringstrok sit die bestuurder lekker en lag."
Hy sê dit is dalk nog bietjie vroeg om te sê, maar die lirieke gaan moontlik party regeringsamptenare laat rooi sien.
"Ek is besig om aan my Toeka 3 CD te werk, en soos al die voriges is dit nogal 'n lang projek en gaan dit eers volgende jaar uitgereik word." Volgens Steve het hy spesiaal drie van sy eie liedjies vir dié CD geskryf: "Een wat ek opneem saam met Joe Pieterson (agterspeler vir die WP) nadat ek 'n weddenskap verloor het. 'n Nuwe Blou Bul-liedjie, Ons Bloed Bly Blou, met die nuwe rugbyhelde se name by en dan 'Die Goverment Song'," het Steve gesê.
Bejaarde vrou in Grahamstad aangeval
Slagoffers ry 1000km op kwadfietse vir bewusmaking oor plaasmoorde
Al sing jy enige iets,al doen jy n nuwe Bloubul liedjie,en ek is n WP ondersteuner,bly jy, die beste.Sal graag die regerings liedjiie wil hoor.